Ich find s gmässigte Alemannisch isch sehr wichtig. Die Kategorie mien chönne vo Südwalser und Schwobe beherrscht wärde, vo Elsässer und Vorarlbärger. Schribt do ein in sim Dialäkt (au ohni Sonderzeiche etc.) isch es extrem schwer, dr Überblick z'bhalte. Einersits weiss me  gar nid rächt, wie sich die Kategori jetzt schriibt, anderersiits findet me hüffig e Kategori gar nid, will me dr entsprächend Dialäktusdrugg nid kennt. Es fiktivs Bischpill: Mr hän Artikel über die Italiänisch Sprooch. Die Artikel wärde vom Cireseu (Südwalser) agleggt, hejo, är hett jo dr nögschti Bezug drzue. Är kategorisiert die Artikel und git däre Kategori dr Name Kategorie:Wailschu, will Italienisch uff südwalserdütsch Wailschu heisst. Denn hämmer d Hauptkat Sproch und drunter z.B. Dütsch, Franz,  Änglisch, Spanisch, Polnisch, Suaheli und ebbe Wailschu. Hand uffs Härz, wär verstoot das? Und das isch nume ei Bischpill, gäbti Hunderti. Weisch du was e Flickflauder isch? Kasch du dir unter enere Kategorie:Flickflauder öppis vorstelle? Z'Appizöll säge si de Summervögu so. Weisch was e Summervogu isch? E Schmätterling. Nume dr letschti Usdrugg würd ich für d Kategori bruuche. In de Artikel sin die lokale Usdrück jo erlaubt, do cha me sich arrangiere. Bi de Kategorie isch d Wirrlete z'gross. Und bi regionale  Themene sin regionali Usdrück jo au i de Kategorie erlaubt. --Dr Umschattig red mit mir 14:04, 13. Mai 2009 (MESZ)